ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
16 ส.ค. 2559

สรุปภาวะตลาดภาคเช้า : เคลื่อนไหวในแดนลบ – SET เคลื่อนไหวในแดนบวกได้เพียงช่วงแรก โดยขึ้นไปทำจุดสูงบริเวณ 1,556 จุด VS กรอบบนที่มองไว้บริเวณ 1,555-1,560 จุด หลังจากนั้นอ่อนตัวลงมาเคลื่อนไหวในแดนลบ จากแรงขายในกลุ่ม ICT รวมถึง SCC เป็นปัจจัยกดดันตลาด นอกนั้น ยังไม่มีปัจจัยที่กำหนดทิศทางตลาด โดย SET ปิดตลาดช่วงเช้าที่ระดับ 1546.43 จุด -2.68 จุด หรือ -0.2% ด้วยมูลค่าซื้อขายลดลงมาที่ระดับ 3.6 หมื่นลบ. กลุ่มหลัก ICT กดดันตลาด ปิดลบ -1.2% ขณะที่พลังงาน และแบงก์ ค่อนข้างทรงตัว ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำช่วงบ่าย : การฟื้นตัวยังดูจำกัดในโซน 1,545-1,550 จุด ซึ่งหากยังขึ้นยืนเหนือไม่ได้ คาดการอ่อนตัวจะเกิดขึ้นได้ต่อไปถึงภาคเช้าพรุ่งนี้ โดยมีแนวรับถัดไปที่ 1,538-1,540 จุด อย่างไรก็ตามมอง SET เป็นแค่การชะลอตัวสลับ เพื่อซิกแซกขึ้นต่อตามภาพรวม ซึ่งยังพอเหลือระยะทาง ตามเป้าหมายที่ 1,570-1,580 จุด กลยุทธ์ ควรเน้นขายปรับพอร์ตลงเรื่อยๆ เพื่อลดน้ำหนักการลงทุน ส่วนจะเข้าตลาดช่วงนี้ เน้นเป็นเล่นรอบหรือระยะสั้น
ทั้งนี้ หุ้นแนะนำตามสัญญาณเทคนิค ได้แก่ GEL (รับ 0.62 ต้าน 0.68 Cut 0.59) และ TFD (รับ 3.64 ต้าน 3.90 Cut 3.48)